ཡེ་ཤེས་མཁའ་འགྲོའི་ཆོས་སྐོར་གསལ་བྱེད་མིག་གི་གདམས་པ་བཞུགས་སོ།།  རྒྱལ་དབང་ཨོ་རྒྱན་ཆེན་པོར་འདུད༔ སྔོན་འཕྲལ་བར་ཆད་རྐྱེན་གྱུར་མིག་གི་ནད༔སེལ་བར་བྱེད་
པའི་གདམས་ངག་ཟབ་མོ་ནི༔ ཐོ་རངས་རང་ཉིད་འཕགས་པ་སྤྱན་རས་གཟིགས༔ཉ་རྒྱས་ཟླ་བའི་མདོག་ཅན་བཅུ་གཅིག་ཞལ༔ ཕྱག་སྟོང་མཚན་རྫོགས་སྤྱན་སྟོང་རྒྱན་དང་ལྡན༔ ཐུགས་ཀར་ཧྲཱི༔ལས་འོད་ཟེར་མིག་གི་རྩར༔ བརྒྱུད་དེ་མིག་དབང་ཟླ་བ་སྤྲིན་བྲལ་བཞིན༔ འོད་ཀྱིས་སྣང་སྲིད་ཞིང་ཁམས་ཀུན་ཁྱབ་ཅིང༔ སྒྲིབ་གཉིས་མུན་པ་མཐའ་དག་བསལ་བར་བསམ༔ ཨོཾ་ཙཀྵུ་ཙཀྵཱུ་ཛྙཱ་ན་ཙཀྵུ་པྲཱ་ཝེ་ཤ་ཡ་ཕཊ༔ བྷནྡྷ་བྷནྡྷ་ཀུནྡྷ་རོ་ཥ་དུར་མི་སྒྲིབ་བྱེད་ཤིནྟཾ་ཀུ་རུ་སྭཱཧཱ༔ སྔགས་འདི་འབུམ་ཕྲག་གཅིག་བཟླས་པས༔ ཧར་སྒྲིབ་དག་ཀྱང་གསལ་བར་བྱེད༔གློ་བུར་ནད་སྐྱོན་སྨོས་ཅི་དགོས༔ སྨན་ནི་གུར་གུམ་དོམ་མཁྲིས་དང༔ གླ་རྩི་ག་བུར་ཙནྡན་རྣམས༔ ཆུར་
སྦྱངས་དྭངས་བས་དུས་གསུམ་བྱུགས༔ གདོན་ཅན་གྲིབ་རིགས་བྱད་ཕུར་སོགས༔ རྐྱེན་གེགས་ཆེ་བར་བསྲུང་རིམ་སོགས༔ ཉམས་དང་སྤྱོད་ལམ་འདྲེས་པ་ཡི༔ དམ་ཚིག་རྣམས་ནི་ལེགས་པར་བསྲུངས༔ མེ་འོད་དུ་བ་སེར་བུ་སོགས༔ སྤྱོད་ལམ་ངན་སྤངས་ཡང་དག་བརྟེན༔ རྗེས་གཅོད་རྡོ་རྗེའི་ཟ་ཡིག་ནི༔

དྲི་བཟང་བྱུགས་ཤིང་དུས་གསུམ་ཟ༔ ཇི་ལྟར་འབྱུང་བའི་སྟོབས་ཉམས་ཀྱང༔ མིག་གི་ཡོན་ཏན་བྲི་བ་མེད༔ གསལ་ཞིང་རྣོ་ལ་མཐོང་བ་ཡི༔ ཁྱད་པར་འཕགས་པའི་དངོས་གྲུབ་ཐོབ༔
ས་མ་ཡ༔ རྒྱ་རྒྱ་རྒྱ༔ གཏེར་རྒྱ༔ སྦས་རྒྱ༔ གཏད་རྒྱ༔ ཟབ་རྒྱ༔ གུ་ཧྱ༔ བདྷ་ཐིམ༔ ཞེས་དགེ་བསྙེན་འབྲོང་
རིའི་དབེན་གནས་སུ་ལ་ཐང་སྤྲུལ་པའི་སྐྱེས་མཆོག་དམ་པས་གསུང་བསྐུལ་ངོར། ༧ ཕྲིན་ལས་གླིང་
པས་དག་པར་ཕབ་པའི་ཡི་གེ་པ་ནི་བསྐུལ་བ་པོ་ཉིད་ཀྱིས་སོ། །